14 I Local 


Diaranson 21 di Maart 2012 | AWEMainti 



“TABATA un honor inmenso 
pa mi por a comparti un mo- 
mento asina importante cu 
Padu del Caribe na Paseo Her- 
encia diabierna cu e develo di 
e splicacion di Nos Himno n’e 
idioma Ingles banda di e origi- 
nal na Papiamento,” Minister 
Arthur Dowers a bisa. 

“T’asina special cu no sola- 
mente Paseo Herencia a pone 
aki un muraya dedica na Nos 
Himno, pero tambe a dedica 
extra atencion na Nos Tata di 
Cultura y co-autor di e himno 
y a laga crea y pone un busto di 
Padu del Caribe aki,”el a aüadi. 

E titular di Husticia y Enseñansa 
tabata presente n’e ocasion 


special den su funcion como 
Minister interino di Cultura. 

E mandatario a comenta cu e ta 
considera loke Paseo Herencia 
a haci un gesto bunita, pasobra 
e ta comparti cu nos turistanan 
e nificacion di nos himno. El 
a expresa e deseo pa Paseo 
Herencia por sigui sostene e 
cultura di Aruba pa medio di 
nan dedicacionnan special na 
nos herencia, cual ta poni den 
forma sea di potret of escultura 
den e centro comercial na Palm 
Beach. 

Padu del Caribe a expresa cu el 
a keda hopi contente cu e trabao 
cu Paseo Herencia a haci pa pre- 
senta e himno na nos turistanan 


na Ingles. 

Na final di e ceremonia, cu 
orguyo y hopi emociona Padu 
a cumpli cu e peticion di esnan 
presente y a canta e prome 
couplet di e cantica cu origi- 
nalmente el a crea hunto cu 
sr. Rufo Wever, dfm, no como 
himno, pero como un muestra 
di nan gran amor pa Aruba. 
Ora cu Aruba a dicidi cu e isla 
mester su mes himno, Lio Booi a 
wordo pidi pa añadi un couplet 
y Aruba Dushi Tera a bay di un 
bunita wals pa bira Himno di 
Aruba. 

Aruba Dushi Tera a wordo in- 
troduci como simbolo nacional 
hunto cu nos bandera 36 aña 
pasa. 
























